احمد مكى

احمد مكى ممثل، ومخرج، و كاتب، ورابر مصرى. اتولد فى 19 يونيه 1980، فى وهران، فى الجزاير لأم مصريه واب جزائرى، واتطلق اهله من و هو طفل صغير عنده خمس سنين ورجعت بيه أمه تانى على مصر واتربى وكبر فى حى شعبى مصرى اسمه الطالبيه. احمد درس فى معهد السينما فى مصر، واول ظهور ليه كان فى فيلم ابن عز، و كان عامل فيه دور صاحب البطل، و كان دور صغير. بعد كدة اخرج فيلم الحاسة السابعة سنة 2005، و كان المفروض يبقى هو مخرج مسلسل تامر و شوقيه لكن على اخر وقت ملقوش اللى يعمل دور هيثم فعمل هو الجزئين. احمد مكى اشتغل فى فيلمين من انتاج شركة جود نيوز بعد كده وهمّا: مرجان احمد مرجان سنة 2007 وليلة البيبى دول انتاج 2008. اول فيلم من بطولته هو اتش دبور انتاج 2008، اللى ابتدى عرضه يوم 6 اغسطس بعد ما اتأجل كذا مره. قام ببطولة افلام زى: طير أنت اللى كتبه عمر طاهر سنة 2009، وفيلم لا تراجع ولا استسلام، واشسابت معاه فى البطولة دنيا سمير غانم، و الفيلمين نجحوا نجاح . و بعد كدة عمل فيلم اسمه سيما على بابا و اشسابت معاه فى البطولة ايمى سمير غانم سنة 2010. (منجحش زى البقيين).. وعمل كمان "مسلسل الكبير اوى" واللى نجح نجاح جامد فى أجزاءه الخمسة بعدين قام ببطولة مسلسل خلصانة بشياكة.

 اشهر اغانيه 
(2012):اغنية "قطر الحياة" من ضمن البوم "اصله عربى".

 مصادر 

تصنيف:مواليد 1980
تصنيف:ممثلين مصريين
تصنيف:مخرجين مصريين
تصنيف:كوميديانيين مصريين
تصنيف:مصريين جزائريين
تصنيف:مصريين مع ثورة 25 يناير